Mediacions+-+Aportacions+llatinoamericanes

Als anys 80 es van desenvolupar dues corrents en l’estudi dels investigadors llatinoamericans: el estudis culturals i els estudis de la recepció. Aquesta primera corrent pretenia situar la cultura no com un espai de negociació sinó com un espai de conflicte. El teòric Jesús Martín-Barbero publicà //De los medios a las mediaciones//, on explicava que volia recuperar el plantejament teòric de la cultura com un espai de conflicte. En la seua obra, Martín-Barbero considera que és important deixar de parlar de mitjans de comunicació com a tal i parlar de les mediacions que es produeixen a partir de l’experiència comunicativa.

Per altra part, els estudis de la recepció analitzen la comunicació d’una manera contextualitzada. Posar el focus en el context implica observar el lloc i el moment en el qual es produeix la recepció, reconeixent-li a l’audiència la capacitat d’apropiar-se del missatge. És una aportació que s’allunya del mediocentrisme i centra la seua mirada en l’acció de l’audiència cap als mitjans.

Segons Martín-Barbero, les mediacions són els llocs en què la cultura es concreta, canviant la forma en què els receptors absorbeixen el missatge dels mitjans. Per a ell, les mediacions són més que la "intencionalitat comunicativa", elles apunten les possibilitats interpretatives amb les quals el receptor llegeix quan s'apropia dels discursos dels mitjans. Divideix les mediacions en quatre eixos: individual, situacional, institucional i tecnològica.

La mediació individual limita a l’estructura cognitiva de l’individu receptor. La nostra sensibilitat media entre el missatge i nosaltres mateixos. La mediació situacional implica que la situació concreta en la qual rebem un missatge és clau. D’altra banda trobem la mediació institucional, segons la qual els nostres vincles amb algunes associacions o col·lectius pot afectar el mode en que observem i descodifiquem un determinat contingut mediàtic. Per últim trobem la mediació tecnològica, que explica que el component tècnic d’un determinat text mediàtic també afecta en el mode en que li atorguem un significat o altre.

media type="youtube" key="NveV5ScaZHg" width="560" height="315"

______________________________________________________________________________________________________________________________________


 * BIBLIOGRAFÍA:**

> http://perio.unlp.edu.ar/catedras/system/files/de_los_medios_a_las_mediaciones.pdf
 * Martín-Barbero, J. 1987, De los medios a las mediaciones: comunicación, cultura y hegemonía, 3ª edn, Ediciones Gustavo Gili, México. Disponible a:
 * Corominas, María. (2001). //Los estudios de recepción.// Disponible a: http://ateneu.xtec.cat/wikiform/wikiexport/_media/cursos/curriculum/interniv/dv36/modul_4/documents/estudiosrecepcion.pdf
 * Moragas Spà, M.d. 1981, Teorías de la comunicación: Investigaciones sobre medios en América y Europa, Gustavo Gili, Barcelona.